SYNEX กำไรกลับมาโตเด่นใน 2H18 พร้อม ชู 4 ปัจจัยบวกหนุนน่าเก็บเป้า 20 บ.
SYNEX กำไรกลับมาโตเด่นใน 2H18 พร้อม ชู 4 ปัจจัยบวกหนุนน่าเก็บเป้า 20 บ.
19 ก.ค. 2561

บล.ฟินันเซีย ไซรัส ระบุในบทวิเคราะห์วันนี้(19ก.ค.)ว่า บริษัท ซินเน็ค (ประเทศไทย) จำกัด (มหาชน) หรือ SYNEX แม้แนวโน้มกำไรสุทธิไตรมาส 2/61ของ SYNEX จะดูด้อยกว่า COM7 และ IT ซึ่งอาจทำให้ราคาหุ้นตอบรับเชิงลบระยะสั้น แต่เรามองเป็นโอกาสซื้อลงทุนเพราะกำไรสุทธิ 2H18 จะกลับมาโตแรง Y-Y จาก (1) ฐานกำไรที่ต่ำในปีก่อน โดย 2H17 ทำได้ 324 ล้านบาท เทียบกับ COM7 ที่ทำได้สูงถึง 363 ล้านบาท
(2) รับรู้รายได้จากการเป็นตัวแทนขายสินค้า Apple ทั้งกลุ่ม จากก่อนหน้านี้ขายทุกอย่างยกเว้น iPhone (3) คาดว่าจะเห็น Synergy ร่วมกับบัฟ (ประเทศไทย) ในลักษณะการปล่อยสินเชื่อให้กับกลุ่มลูกค้าขนาดใหญ่มากขึ้น (4) Valuation ไม่แพง PE2018-19 ต่ำเพียง 12-14 เท่า เทียบกับค่าเฉลี่ย 5 ปีย้อนหลังที่ 16 เท่า และคิดเป็น PEG 0.7-0.8 เท่า ทำให้ Downside ค่อนข้างจำกัด โดยในเชิงของกลยุทธ์การลงทุน อาจรอจังหวะเข้าซื้อหลังประกาศงบไตรมาส 2/61ยังคงราคาเป้าหมายปี 2018 ที่ 20 บาท อิง PE Multiplier 20 เท่า